Piece of Mind

Piece of Mind er det fjerde studioalbumet til det engelske heavy metal-bandet Iron Maiden, opphavleg gjeve ut i 1983 på EMI og så på Capitol i Canada og USA, der det seinare kom ut på Sanctuary/Columbia Records. Det var det første albumet med trommeslagaren Nicko McBrain, som nyleg hadde slutta i det Paris-baserte bandet Trust og som har vore trommeslagaren i Iron Maiden sidan den gongen.

Piece of Mind var kritikarrost og selde godt, og nådde tredjeplassen på UK Albums Chart. Det selde til platinaplate i Storbritannia og Nord-Amerika.

Bakgrunn
I desember 1982 slutta trommeslagaren Clive Burr i bandet på grunn av personlege problem og vart erstatta av Nicko McBrain, som tidlegare hadde spelt i det franske bandet Trust, i tillegg til Pat Travers og Streetwalkers. Kort tid etter reiste bandet til Jersey for å skrive songar, og tok over hotellet Le Chalet (det var utafor høgsesongen) og øvde i restauranten der. I februar reiste bandet for første gongen til Bahamas for å spele inn albumet i Compass Point Studios i Nassau. Innspelinga var ferdig i mars, og albumet vart etterpå miksa i Electric Lady Studios i New York City.

Dette var det første av fem Iron Maiden-album som ikkje var kalla opp etter ein song på albumet (sjølv om teksten i songen «Still Life» inneheld linja «peace of mind»). Opphavleg var arbeidstittelen Food for Thought, då bandet valde at Eddie skulle vere lobotomert på plateomslaget, før bandet kom opp med tittelen Piece of Mind på ein pub på Jersey under låtskrivinga.

I nedre hjørnet på baksida av plateomslaget står det: «No synthesizerar or ulterior motives» (Ingen synthesizerar eller skjulte motiv).

Komposisjon
Tekstane på albumet reflekterer stort sett dei litterære interessene til bandet, som «To Tame a Land», inspirert av science fiction-romanen til Frank Herbert frå 1965 Dune;  «Sun and Steel» basert på Yukio Mishima-essayet om samuraien Miyamoto Musashi; «Still Life», inspirert av Ramsey Campbell-novella «The Inhabitant of the Lake» frå 1964, og «The Trooper», inspirert av Alfred, Lord Tennyson-diktet The Charge of the Light Brigade (1854). Fleire songar er òg inspirerte av filmar, som «Where Eagles Dare», som er basert på Brian G. Hutton-filmen med same namn, med manus av Alistair MacLean, og «Quest for Fire», som var basert på filmen av Jean-Jacques Annaud frå 1981. I tillegg inneheld «Revelations», skriven av Dickinson, linjer frå G.K. Chesterton-hymnen O God of Earth and Altar, medan resten av songen er inspirert av Aleister Crowley. Meir eksotiske inspirasjonskjelder er gresk mytologi i «Flight of Icarus». «To Tame a Land» skulle opphavleg heite «Dune» etter romanen. Men då dei bad om løyve til å få bruke namnet, fekk bandet eit svar attende om at «Frank Herbert likar ikkje rockeband, særleg ikkje heavy rock-band, og særleg ikkje band som Iron Maiden» og måtte endre namn.

Løynd melding
I byrjinga av det sjette sporet, «Still Life», tok bandet med ei løynd melding, som ein berre kunne forstå om ein spelte songen baklengs. Dette var ein spøk som var meint for kritikarane som skulda Iron Maiden for å vere satanistar. Baklengsmeldingar vart lesne av McBrain som etterlikna skodespelaren John Bird si tolking av Idi Amin, og bestod av «What ho said the t'ing with the three 'bonce', do not meddle with things you don't understand...», etterfølgd av ein rap. Uttrykket er henta frå det satiriske albumet The Collected Broadcasts of Idi Amin (1975) av Bird og Alan Coren.

McBrain sa «Me var så lei av å bli skulda for å vere djeveldyrkarar og alt dette tøvet frå dei jævla idiotane i Statane, og me tenkte 'Ok, så du vil bli gjort narr av? Me skal vise dykk!' Og ein av gutane tok opp Idi Amin-parodien min som eg brukte å ta etter eit par drinkar. Eg hugsar det enda med orda 'Don't meddle wid t'ings yo don't understand.' Me tenkte at om folk vil vere så tøvete om slike ting, så skal me verkeleg gje dei noko å vere tøvete av.»

Mottaking

Piece of Mind kom ut 28. mai 1983 og nådde tredjeplassen på UK Albums Chart. Før albumet kom ut, kom singelen «Flight of Icarus» den 28. april og den påfølgjande turneen, World Piece-turneen, starta i Hull City Hall den 2. mai. Turneen enda 18. desember etter 139 konsertar i alt, inkludert ein fjernsynssendt konsert frå Westfalenhalle i Dortmund.

I Nord-Amerika oppnådde albumet den høgaste plasseringa bandet hadde hatt til då med ein 14. plass på Billboard 200. I juli hadde Piece of Mind seld til gullplate i USA, og i 1986 til platinaplate.. I 1995 hadde albumet selt til platinaplate òg i Storbritannia.

Meldingane for Piece of Mind var stort sett positive. I 1983 publiserte magasinet Kerrang! ei undersøking om dei beste metal-albuma til då, og Piece of Mind vart rangert som det beste, med The Number of the Beast på andreplassen. Etter utgjevinga har albumet fortsett å få gode meldingar, og Sputnikmusic skreiv at «det er lett eit album som bør høyre heime i platesamlinga di», men hevda likevel at «album som Powerslave [1984], Somewhere in Time [1986] og Brave New World [2000] er betre», medan AllMusic skildra det som «essensielt for alle som sjølv berre har ei grunnleggjande interesse i heavy metal», men «den andre halvdelen er ikkje like bra som den første». Albumet vart rangert på 21. plassen på lista til IGN over dei 25 beste metal-albuma i 2007.

Innhald

 Medverkande 
Henta frå plateomslaget.
Iron Maiden
Bruce Dickinson – solovokal
Dave Murray – gitar
Adrian Smith – gitar
Steve Harris – bassgitar
Nicko McBrain – trommer
Produksjon
Martin Birch – produsent, lydteknikar, miksing
Frank Gibson – assisterande lydteknikar
Denis Haliburton – assisterande lydteknikar
Bruce Buchhalter – assisterande miksing
Derek Riggs – illustrasjon på omslaget, plateomslag
Simon Fowler – fotografi
Keith Peacock – art continuation
Rod Smallwood – management, plateomslag
Andy Taylor – management
Simon Heyworth – remastering (1998-utgåva)
Ross Halfin – fotografi (1998-utgåva)
Robert Ellis – fotografi (1998-utgåva)

Andre versjonar
I 2010 gav Maiden uniteD ut ei heilakustisk tolking av albumet, kalla Mind the Acoustic Pieces.

To songar vart spelte på hyllestalbumet Maiden Heaven: A Tribute to Iron Maiden frå 2008: «The Trooper» av Coheed and Cambria og «To Tame a Land» av Dream Theater. Sistnemnde kom òg ut på ei spesialutgåve av Dream Theater-albumet Black Clouds & Silver Linings i 2009.

«The Trooper» har blitt spelt av det finske doom/death metal-bandet Sentenced på EPen The Trooper frå 1994, det amerikanske heavy metal-bandet Iced Earth på turneutgåva av albumet Dystopia frå 2011, death metal-bandet Vital Remains i 1998 på hyllestalbumet A Call to Irons, det kristne hardrockbandet Stryper på albumet The Covering i 2011, og det svenske lounge-bandet Hellsongs på Hymns in the Key of 666 frå 2008.

«Where Eagles Dare» har blitt spelt av Fozzy på det andre albumet deira, Happenstance, i 2002. Fozzy har òg spelt «The Prisoner» (frå The Number of the Beast) på debutalbumet Fozzy. Songen er òg blitt spelt av det færøyske viking metal-bandet Týr på albumet Valkyrja i 2013, og Deliverance i 2013 på albumet Hear What I Say!.

«Die with Your Boots On» har blitt spelt av Sonata Arctica.

Lister

Album
LandListe (1983)Plassering Austerrike Ö3 Austerrike Topp 40 10 Finland Den finske albumlista 2 Tyskland Media Control Charts 8 Nederland MegaCharts 9 New Zealand RIANZ 8 Noreg VG-lista 9 Sverige Sverigetopplistan 6 Storbritannia Offisiell albumliste 3 USA Billboard 200 14LandListe (2010)Plassering Hellas IFPI Hellas 39LandListe (2012)Plassering Sverige Sverigetopplistan 34

Singlar
 Singel Liste (1983) Plassering Album «Flight of Icarus» Irish Singles Chart 14Piece of Mind UK Singles Chart 11 «The Trooper» Irish Singles Chart 12 UK Singles Chart 12 Singel Liste (1990) Plassering Album «Flight of Icarus/The Trooper» UK Albums ChartNyutgjeving av begge singlane som ein del av The First Ten Years. Strekte seg over tidsgrensa til UK Singles chart. 7— Singel Liste (2005) Plassering Album «The Trooper» (live) Canadian Singles Chart 5 Death on the Road Den danske singellista 7 Den finske singellista 5 Den franske singellista 100 Irish Singles Chart 16 Den italienske singellista 8 Den spanske singellista 1 Sverigetopplistan 5 Den sveitisiske singellista 61 UK Singles Chart 5 Singel Liste (2006) Plassering Album «The Trooper» (live) Den spanske singellista 10 Death on the Road

Fotnotar

Salstrofé
LandSalstroféSalstalÅr Canada 2× Platina 200,000+ 2006 Finland Gull 25,000+ 1990 Tyskland Gull 250,000+ 1996 Storbritannia Platina 300,000+ 1995 USA Platina 1,000,000+ 1986

Kjelder

Denne artikkelen bygger på «Piece of Mind» frå ,  den 24. august 2016. 
 oppgav desse kjeldene:

Kategori:Musikkalbum frå 1983
Kategori:Iron Maiden-album
Kategori:Album produserte av Martin Birch
Kategori:EMI Records-album
Kategori:New Wave of British Heavy Metal-album
Kategori:Engelskspråklege album
Kategori:Musikk basert på Dune